Diari Oficial de la Generalitat Valenciana


Sumari del DOGV 5825, del 11-08-2008 (2008/9782)

RESOLUCIÓ de 30 de juliol de 2008, de la Direcció General d'Ordenació i Centres Docents, per la qual s'aprova transferir a alguns centres docents públics de titularitat de la Generalitat i centres concertats, determinades quanties per a sufragar els gastos derivats dels materials utilitzats per a l'elaboració del projecte curricular propi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5825

Data del DOGV
:   11-08-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9782


Data del document
:   30-07-2008

Organisme emissor
:   Conselleria d'Educació

Tipus de document
:   Resolució

Descriptors 

:   * llibre escolar
    * ajuda pública
    * suport econòmic
    * programa d'ensenyament
    * centre d'ensenyament

RESOLUCIÓ de 30 de juliol de 2008, de la Direcció General d'Ordenació i Centres Docents, per la qual s'aprova transferir a alguns centres docents públics de titularitat de la Generalitat i centres concertats, determinades quanties per a sufragar els gastos derivats dels materials utilitzats per a l'elaboració del projecte curricular propi. [2008/9782]  
La Llei Orgànica 2/2006, de 3 de maig, d'Educació (BOE de 4 de maig), el preàmbul de la qual establix que «La llei concep la participació com un valor bàsic per a la formació de ciutadans autònoms, lliures, responsables i compromesos i, per això, les administracions educatives garantiran la participació de la comunitat educativa en l'organització, el govern, el funcionament i l'avaluació dels centres educatius, tal com establix el títol V. Es presta particular atenció a l'autonomia dels centres docents, tant en l'aspecte pedagògic, a través de l'elaboració dels seus projectes educatius, com pel que fa a la gestió econòmica i a l'elaboració de les seues normes d'organització i funcionament».  
Així mateix, l'article 120.1 de la mencionada llei establix que «Els centres disposaran d'autonomia pedagògica i de gestió en el marc de la legislació vigent» (?) i l'article 120.3 disposa que «Les administracions educatives afavoriran l'autonomia dels centres, de manera que els seus recursos econòmics, materials i humans puguen adequar-se als plans de treball i organització que elaboren, una vegada que siguen convenientment avaluats i valorats».  
De conformitat amb l'esmentada llei d'Educació, l'Orde de 5 de maig 2008, de la Conselleria d'Educació (DOCV de 16 de maig), de gratuïtat de llibres de text per a l'alumnat de primer, segon, tercer i quart curs d'Educació Primària, als centres sostinguts amb fons públics de la Comunitat Valenciana per al curs 2008-2009, preveu, en l'apartat sext, un procediment especial perquè els centres, interessats en l'elaboració del seu propi material per al desenrotllament curricular, en virtut de la seua autonomia pedagògica, puguen participar en la convocatòria de la gratuïtat dels llibres de text.  
Vista la documentació presentada pels centres docents esmentats, en la qual comuniquen que el centre elabora el seu propi projecte curricular pel qual sol·liciten que l'import global dels bonollibres per a l'adquisició de llibres de text de l'alumnat de primer, segon, tercer i quart curs d'Educació Primària del centre, siga remés al centre per a sufragar els gastos derivats de l'elaboració de materials curriculars per part del mateix, amb l'objectiu de consolidar el funcionament del treball de l'equip docent i donar coherència a l'acció docent del centre, de manera que este puga mantindre el seu projecte curricular, al mateix temps que es respecte el dret dels alumnes d'este a ser beneficiari de la gratuïtat dels llibres de text.  
Per tot això, d'acord amb les atribucions establides en l'article 9.12 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació (DOCV de 30 de juliol), resolc,  
Primer  
Transferir als centres docents públics de titularitat de la Generalitat relacionats en l'annex I i als centres docents concertats relacionats en l'annex II, l'import global dels bonollibres per a l'adquisició dels llibres de text corresponent a l'alumnat de primer, segon, tercer i quart d'Educació Primària, a fi de sufragar els gastos derivats de l'elaboració del projecte curricular del centre per al curs 2008-2009.  
Segon  
La transferència s'abonarà a càrrec del capítol IV, línia de subvenció T0067000, del capítol IV, programa 422.20, de la Llei 15/2007, de 27 de desembre, de Pressupostos de la Generalitat, per a l'exercici 2008. L'import de la transferència puja a 213.998,00 euros dels quals 152.505,00 euros corresponen als centres relacionats a l'annex I, i 61.493,00 euros als centres relacionats a l'annex II.  
ANNEX I / ANEXO I  
Codi / Código Denominació del centre / Denominación del centro Import / Importe -  
38620208 MESTRAL 5.356,00  
43853957 JAIME BALMES 24.275,00  
00763159 VICENTE BLASCO IBÁÑEZ 24.524,00  
27203654 RAMON LLULL 22.263,00  
60576153 MIGUEL DE CERVANTES 26.969,00  
53825461 EL TRINQUET 10.336,00  
28259879 J.RURAL AGRUPADO ALBORACHE-MACASTRE 10.346,00  
00570224 EL CASTELL 11.113,00  
95728526 V.RURAL AGRUPAT CASTELL DE CARBONERA 7.495,00  
11282514 FERNANDO BAIXAULI CHORNET 9.828,00  
ANNEX II / ANEXO II  
Codi / Código Denominació del centre / Denominación del centro Import / Importe -  
63700891 SAN JOSÉ DE CALASANZ 24.407,00  
46496297 ESCUELA 2 11.942,00  
07024542 ESCUELAS PÍAS-MALVARROSA 25.144,00  
Tercer  
La transferència de l'ajuda haurà de ser justificada pel centre en concepte de gastos derivats de l'elaboració del projecte curricular, i haurà d'aportar el certificat del consell escolar, d'acord amb el que establix el punt sext de la esmentada Orde de 5 de maig de 2008, de la Conselleria d'Educació.  
Quart  
Esta resolució i els annexos es publicaran en el Diari Oficial de la Comunitat Valenciana i, en els taulers d'anuncis dels centres, en les direccions territorials de la Conselleria d'Educació de València, Alacant i Castelló, així com en la pàgina d'Internet:  
http://www.edu.gva.es/ocd/areacd/val/abc/ajudesllibres.asp.  
Quint  
Esta resolució produirà efectes a partir de l'endemà de ser publicada en el Diari Oficial de la Comunitat Valenciana.  
Sext  
Contra la present resolució, que posa fi a la via administrativa, i de conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes, a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos, a comptar de l'endemà de ser publicada.   
València, 30 de juliol de 2008.- El director general d'Ordenación i Centres Docents: Francisco Baila Herrera.